বুকায়ো আয়োইঙ্কা টিএম সাকা (; জন্ম: ৫ সেপ্টেম্বর ২০০১; বুকায়ো সাকা নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।  ইংরেজ ফুটবল ক্লাব গ্রিনফোর্ড সেল্টিকের যুব পর্যায়ের হয়ে খেলার মাধ্যমে সাকা ফুটবল জগতে প্রবেশ করেছেন এবং পরবর্তীকালে ওয়াটফোর্ড এবং আর্সেনালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০১৭ সালে, সাকা ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১০ ম্যাচে ১টি গোল করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে রানার-আপ হয়েছেন। ব্যক্তিগতভাবে, সাকা বেশ কিছু পুরস্কার জয়লাভ করেছেন, যার মধ্যে ২০২০–২১ মৌসুমের আর্সেনালের মৌসুমের সেরা খেলোয়াড়ের পুরস্কার অন্যতম। দলগতভাবে, সাকা এপর্যন্ত ২টি শিরোপা জয়লাভ করেছেন, যার উভয়ই আর্সেনালের হয়ে জয়লাভ করেছেন।  প্রারম্ভিক জীবন বুকায়ো আয়োইঙ্কা টিএম সাকা ২০০১ সালের ৫ই সেপ্টেম্বর তারিখে ইংল্যান্ডের ইলিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাব-মা নাইজেরীয় বংশোদ্ভূত, যারা অর্থনৈতিক অভিবাসী হিসেবে নাইজেরিয়া থেকে লন্ডনে অভিবাসিত হয়েছিলেন। তিনি গ্রিনফোর্ড উচ্চ বিদ্যালয়ের পড়াশুনা করার পূর্বে ইংল্যান্ড প্রাথমিক বিদ্যালয়ের এডওয়ার্ড বেথাম চার্চে পড়াশোনা করেছেন, যেখানে তিনি চারটি এ* এবং তিনটি এ অর্জন করার মাধ্যমে জিসিএসইতে উচ্চ গ্রেড অর্জন করেছেন। আর্সেনালে যোগদানের পূর্বে সাকা স্থানীয় ক্লাব গ্রিনফোর্ড সেল্টিকের হয়ে যুব ফুটবল খেলেছেন। একটি সাক্ষাৎকারে সাকা তার ফুটবল জীবনে তার বাবার গুরুত্ব উল্লেখ করে বলেছেন: "তিনি আমার জন্য এক বিশাল অনুপ্রেরণা। আমি যখন ছোট ছিলাম, তখন থেকে তিনি আমাকে সর্বদা নম্র থাকতে বলতেন।" তার নাম "বুকায়ো" দক্ষিণ নাইজেরিয়ায় কথিত ইয়োরুবা ভাষা থেকে উদ্ভূত, যার অর্থ "সুখ সংযোজন করা"।  আন্তর্জাতিক ফুটবল সাকা ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন।  পরিসংখ্যান আন্তর্জাতিক   দল  সাল  ম্যাচ  গোল ইংল্যান্ড  ২০২০  ৪  ০ ২০২১  ৬  ১ সর্বমোট  ম্যাচ  গোল  তথ্যসূত্র  বহিঃসংযোগ   বুকায়ো সাকা উন্নত পরিসংখ্যান 2024                  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ওয়াটফোর্ড ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ খ্রিস্টান বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ